บาทเปิด34.06 บาทต่อดอลล่าร์ แนวโน้มอ่อนค่า
เงินบาทเปิดตลาด 34.06 บาทต่อดอลล่าร์  แนวโน้มอ่อนค่าตามภูมิภาค จับตาตัวเลขจ้างงานนอกภาคเกษตรสหรัฐฯ
7 ก.ค. 2560

เงินบาทเปิดตลาด 34.06 บาทต่อดอลล่าร์  แนวโน้มอ่อนค่าตามภูมิภาค จับตาตัวเลขจ้างงานนอกภาคเกษตรสหรัฐฯนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 34.06 บาท/ดอลลาร์ จากเย็นวานนี้ที่ปิดตลาดที่ระดับ 34.08 บาท/ดอลลาร์ และล่าสุดอยู่ที่ระดับ 34.09 บาท/ดอลลาร์ช่วงนี้เงินบาทมีแนวโน้มอ่อนค่าเมื่อเทียบกับดอลลาร์สหรัฐ และเป็นไปในทิศทางเดียวกับเงินสกุลหลักอื่นๆ ในภูมิภาค โดยคืนนี้ตลาดติดตามดูการประกาศตัวเลขการจ้างงานนอกภาคเกษตรของสหรัฐ (Nonfarm Payroll) เพราะจะเป็นส่วนหนึ่งในการที่ธนาคารกลางสหรัฐ(เฟด) จะใช้พิจารณาประกอบการตัดสินใจปรับอัตราดอกเบี้ยในการประชุมรอบต่อไป"ตอนนี้แนวโน้มบาทเริ่มกลับมาอ่อนค่าเมื่อเทียบกับดอลลาร์ ซึ่งค่าเงินสกุลอื่นๆ ในภูมิภาคก็มีทิศทางนี้เช่นกัน เมื่อวานนักลงทุนต่างชาติก็ขายสุทธิในตลาดพันบัตรบ้านเรา" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 34.02-34.15 บาท/ดอลลาร์